**Raport për rezultatet e konsultimeve publike**

1. **Titulli i projektaktit**

Projektvendimi **“Për një shtesë dhe ndryshim në vendimin nr. 96, datë 4.2.2015, të Këshillit të Ministrave “Për përcaktimin e rregullave dhe procedurave të deklarimit, ruajtjes, regjistrimit dhe paaftësimit për armët e koleksionit”.**

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Kohëzgjatja e përgjithshme e konsultimeve publike ka qenë duke filluar nga muaji shkurt 2021, nëpërmjet zhvillimit të një seminar dy ditor në **datat 8 dhe 9 shkurt 2021**, me ekspertët e SEESAC - Zyra e Evropës Juglindore dhe Lindore për Kontrollin e Armëve të Vogla dhe të Lehta, me përfaqësues të drejtorive përgjegjëse për draftimin e projektvendimit në Ministrinë e Brendshme. Duke vijuar me konsultimin publik nëpërmjet publikimit të projektvendimit në RENJK **nga data 26 mars 2021 deri më 22 prill 2021.**

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për projektvendimin “Për një shtesë dhe ndryshim në vendimin nr. 96, datë 4.2.2015, të Këshillit të Ministrave “Për përcaktimin e rregullave dhe procedurave të deklarimit, ruajtjes, regjistrimit dhe paaftësimit për armët e koleksionit” ishin dy:

1. Konsultimi elektronik, përmes Regjistrit Elektronik për Njoftimet dhe Konsultimet, RENJK: nga 26.3.2021 deri më 22.4.2021.
2. Takimeve të grupit të punës me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e kontrollit të armëve, municioneve dhe eksplozivëve, ku për shkak të natyrës së tyre teknike, projektvendimi u konsultua me ekspertët e SEESAC - Zyra e Evropës Juglindore dhe Lindore për Kontrollin e Armëve të Vogla dhe të Lehta, në një seminar dy ditor (8-9 shkurt 2021) dhe me përfaqësues të drejtorive përgjegjëse për draftimin e projektvendimit në Ministrinë e Brendshme.
3. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

*Palët e interesuara të cilët kanë dhënë komente/kontribut në konsultimet publike gjatë procesit të hartimit, janë:*

1. **Policia e Shtetit,** me 4 (katër) përfaqësues ngastruktura teknike e Njësisë Qendrore të Armëve të Zjarrit në DPPSH;
2. **Ministria e Brendshme** me 2 (dy) përfaqësues jurist, konkretisht 1 (një) nga Drejtoria e Politikave dhe Strategjive, dhe 1 (një) nga Drejtoria Programimit, Standardizimit dhe Harmonizimit të Kuadrit Rregullator të Ministrisë së Brendshme.
3. Zyra e Evropës Juglindore dhe Lindore për Kontrollin e Armëve të Vogla dhe të Lehta, UNDP/**SEESAC,** përfaqësuar me 2 (dy) Ekspertë/Këshilltar Teknik.
4. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar  (*psh. përkufizimi i ri i…, kushtet për regjistrimin e…, rregullimi i…, etj.)* | Komenti  *(grumbulloni dhe përmblidhni komente identike/të ngjashme nga palët e ndryshme të interesuara së bashku)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar) | Justifikimi |
| Kriteret e çaktivizimit, sipas rregullores Zbatuese të KE | Përcaktimin e kritereve të çaktivizimit në përputhje me versionin e përditësuar të Rregullores Zbatuese të Komisionit Evropian 2018/337, datë 5 mars 2018 “Për përcaktimin e udhëzimeve të përbashkëta për standardet dhe teknikat e çaktivizimit për të garantuar kthimin në jofunksionale në mënyrë të pakthyeshme të armëve të zjarrit të çaktivizuara". | SEESAC | Pranuar |  |
| Çaktivimi i armëve të koleksionit | Në lidhje me çaktivimin e armëve të koleksionit është shprehur që të mbahet në konsideratë edhe ndikimi që do të ketë ky proces në uljen e vlerës ekonomike të kësaj kategorie të armëve pas çaktivizimit. | SEESAC | Pranuar |  |